ਬੀਜੇ ਨੋਵਾਕ
ਬੈਂਜਾਮਿਨ ਜੋਸੇਫ ਮੈਨਾਲੀ ਨੋਵਾਕ (ਜਨਮ 31 ਜੁਲਾਈ, 1979) ਇੱਕ ਅਮਰੀਕੀ ਅਭਿਨੇਤਾ, ਲੇਖਕ, ਨਿਰਦੇਸ਼ਕ, ਕਾਮੇਡੀਅਨ, ਅਤੇ ਲੇਖਕ ਹੈ। ਉਸਨੇ ਪੰਜ ਪ੍ਰਾਈਮਟਾਈਮ ਐਮੀ ਅਵਾਰਡ ਨਾਮਜ਼ਦਗੀਆਂ ਪ੍ਰਾਪਤ ਕੀਤੀਆਂ ਹਨ ਅਤੇ ਦੋ ਸਕ੍ਰੀਨ ਐਕਟਰਜ਼ ਗਿਲਡ ਅਵਾਰਡ ਜਿੱਤੇ ਹਨ।

ਨੋਵਾਕ ਐਨਬੀਸੀ (NBC) ਸਿਟਕਾਮ ਦ ਆਫਿਸ (2005–2013) ਵਿੱਚ ਰਾਇਅਨ ਹਾਵਰਡ ਦੇ ਕਿਰਦਾਰ ਨਿਭਾਉਣ ਹੇਤ ਉੱਘਾ ਹੈ, ਇਸ ਤੋਂ ਇਲਾਵਾ ਉਸਨੇ ਸਿਟਕਾਮ ਦੇ ਲੇਖਕ, ਕਾਰਜਕਾਰੀ ਨਿਰਮਾਤਾ, ਅਤੇ ਨਿਰਦੇਸ਼ਕ ਵਜੋਂ ਵੀ ਕੰਮ ਕੀਤਾ ਹੈ। ਬਾਅਦ ਵਿੱਚ ਉਸਨੇ ਇਨਗਲੋਰੀਅਸ ਬਾਸਟਰਡਸ (2009), ਸੇਵਿੰਗ ਮਿਸਟਰ ਬੈਂਕਸ (2013), ਅਤੇ ਦ ਫਾਊਂਡਰ (2016) ਨਾਮਕ ਫਿਲਮਾਂ ਵਿੱਚ ਭੂਮਿਕਾਵਾਂ ਨਿਭਾਈਆਂ। ਨੋਵਾਕ ਨੇ ਬਾਅਦ ਵਿੱਚ ਡਾਰਕ ਕਾਮੇਡੀ ਥ੍ਰਿਲਰ ਵੈਂਜੈਂਸ (2022) ਨੂੰ ਨਿਰਦੇਸ਼ਿਤ ਕੀਤਾ ਅਤੇ ਇਸ ਵਿੱਚ ਅਭਿਨੈ ਵੀ ਕੀਤਾ।

ਨੋਵਾਕ ਅਤੇ ਦ ਨਿਊਜ਼ਰੂਮ (2014) ਦ ਮਿੰਡੀ ਪ੍ਰਾਜੈਕਟ (The Mindy Project) (2013-2016) ਵਿੱਚ ਵੀ ਅਭਿਨੈ ਕੀਤਾ, ਅਤੇ ਹੁਲੂ ਐਂਥੋਲੋਜੀ ਸੀਰੀਜ਼ ਦ ਪ੍ਰੀਮਾਈਸ (2021) ਦੇ ਨਿਰਮਾਤਾ ਅਤੇ ਕਾਰਜਕਾਰੀ ਨਿਰਮਾਤਾ ਵਜੋਂ ਕੰਮ ਕੀਤਾ ਸੀ। ਉਸਨੇ ਦ ਅਮੇਜ਼ਿੰਗ ਸਪਾਈਡਰ-ਮੈਨ 2 (2014) ਵਿੱਚ ਅਲਿਸਟੇਅਰ ਸਮਿਥ ਦੀ ਭੂਮਿਕਾ ਨਿਭਾਈ।

ਆਪਣੇ ਫਿਲਮੀ ਜੀਵਨ ਤੋਂ ਪਰੇ, ਨੋਵਾਕ ਨੇ ਪ੍ਰਸਿੱਧ ਕਿਤਾਬਾਂ One More Thing: Stories and Other Stories (2014) ਅਤੇ The Book with No Pictures (2014) ਲਿਖੀਆਂ।

ਅਰੰਭਕ ਜੀਵਨ 
ਨੋਵਾਕ ਦਾ ਜਨਮ 31 ਜੁਲਾਈ, 1979 ਨੂੰ ਨਿਊਟਨ, ਮੈਸੇਚਿਉਸੇਟਸ ਵਿੱਚ ਹੋਇਆ ਸੀ। ਉਸਦੇ ਮਾਤਾ ਲਿੰਡਾ ਹੈ ਅਤੇ ਉਸਦਾ ਪਿਤਾ ਲੇਖਕ ਵਿਲੀਅਮ ਨੋਵਾਕ ਹੈ। ਨੋਵਾਕ ਦਾ ਪਰਿਵਾਰ ਯਹੂਦੀ ਹੈ। ਉਸਦੇ ਪਿਤਾ ਨੇ ਯਹੂਦੀ ਹਾਸੇ ਦੀ ਵੱਡੀ ਕਿਤਾਬ ਦਾ ਸਹਿ-ਸੰਪਾਦਨ ਕੀਤਾ, ਅਤੇ ਨੈਨਸੀ ਰੀਗਨ, ਲੀ ਆਈਕੋਕਾ, ਮੈਜਿਕ ਜੌਹਨਸਨ, ਅਤੇ ਹੋਰਾਂ ਲਈ ਦੀਆਂ ਜੀਵਨ ਕਥਾਵਾਂ ਵਿੱਚ ਉਸਦਾ ਯੋਗਦਾਨ ਹੈ। ਨੋਵਾਕ ਦੇ ਦੋ ਛੋਟੇ ਭਰਾ ਹਨ: ਲੇਵ ਨੋਵਾਕ ਅਤੇ ਸੰਗੀਤਕਾਰ ਜੈਸੀ ਨੋਵਾਕ।

ਉਸਨੇ ਆਪਣੀ ਮੁੱਢਲੀ ਸਿੱਖਿਆ ਗ੍ਰੇਟਰ ਬੋਸਟਨ ਦੇ ਸੋਲੋਮਨ ਸ਼ੈਚਰ ਡੇ ਸਕੂਲ ਵਿੱਚ ਪੜ੍ਹਿਆ  ਜਦੋਂ ਉਹ 6ਵੀਂ, 7ਵੀਂ ਅਤੇ 9ਵੀਂ ਜਮਾਤ ਵਿੱਚ ਸੀ ਤਾਂ ਉਹ ਕਈ ਗਰਮੀਆਂ ਦੌਰਾਨ ਮੈਸੇਚਿਉਸੇਟਸ ਵਿੱਚ ਨਿਊ ਇੰਗਲੈਂਡ ਵਿੱਚ ਕੈਂਪ ਰਾਮਾਹ ਗਿਆ।

ਨਿਊਟਨ ਸਾਊਥ ਹਾਈ ਸਕੂਲ ਵਿੱਚ ਉਸਨੇ ਭਵਿੱਖ ਦ ਆਫਿਸ ਕੋਸਟਾਰ ਜੌਹਨ ਕ੍ਰਾਸਿੰਸਕੀ ਦੇ ਨਾਲ ਪੜ੍ਹਾਈ ਕੀਤੀ, ਅਤੇ ਉਹ 1997 ਵਿੱਚ ਗ੍ਰੈਜੂਏਟ ਹੋਏ। ਨੋਵਾਕ ਨੇ ਸਕੂਲੀ ਅਖਬਾਰਾਂ ਵਿੱਚੋਂ ਇੱਕ, ਦ ਲਾਇਨਜ਼ ਰੋਅਰ ਦਾ ਸੰਪਾਦਨ ਕੀਤਾ, ਅਤੇ ਕ੍ਰਾਸਿੰਸਕੀ ਨਾਲ ਇੱਕ ਵਿਅੰਗ ਨਾਟਕ ਲਿਖਿਆ।

ਨੋਵਾਕ ਨੇ 2001 ਵਿੱਚ ਹਾਰਵਰਡ ਯੂਨੀਵਰਸਿਟੀ ਤੋਂ ਗ੍ਰੈਜੂਏਸ਼ਨ ਕੀਤੀ, ਜਿੱਥੇ ਉਹ ਹਾਰਵਰਡ ਲੈਂਪੂਨ ਦਾ ਮੈਂਬਰ ਸੀ। ਉਸਨੇ ਅੰਗਰੇਜੀ ਅਤੇ ਸਪੈਨਿਸ਼ ਸਾਹਿਤ ਵਿੱਚ ਮੁਹਾਰਤ ਹਾਸਲ ਕੀਤੀ, ਅਤੇ ਸ਼ੈਕਸਪੀਅਰ ਦੇ ਹੈਮਲੇਟ ਦੀਆਂ ਫਿਲਮਾਂ ਬਾਰੇ ਆਪਣਾ ਹੋਨਰਜ਼ ਥੀਸਿਸ ਲਿਖਿਆ।

ਕੈਰੀਅਰ 

ਹਾਰਵਰਡ ਤੋਂ ਗ੍ਰੈਜੂਏਸ਼ਨ ਕਰਨ ਤੋਂ ਬਾਅਦ, ਉਹ ਲਾਸ ਏਂਜਲਸ, ਕੈਲੀਫੋਰਨੀਆ ਗਿਆ ਅਤੇ ਇੱਕ ਕਾਮੇਡੀਅਨ ਵਜੋਂ ਕਲੱਬਾਂ ਵਿੱਚ ਕੰਮ ਕਰਨਾ ਸ਼ੁਰੂ ਕਰ ਦਿੱਤਾ। ਉਸਦਾ ਪਹਿਲਾ ਲਾਈਵ ਸਟੈਂਡ-ਅੱਪ ਪ੍ਰਦਰਸ਼ਨ 10 ਅਕਤੂਬਰ, 2001 ਨੂੰ ਹਾਲੀਵੁੱਡ ਯੂਥ ਹੋਸਟਲ ਵਿੱਚ ਹੋਇਆ। ਉਸਨੂੰ 2003 ਵਿੱਚ ਵੈਰਾਇਟੀ  "ਦਸ ਕਾਮੇਡੀਅਨ ਟੂ ਵਾਚ" ਵਿੱਚ ਨਾਮਜ਼ਦ ਹੋਇਆ ਸੀ।

ਨੋਵਾਕ ਥੋੜ੍ਹੇ ਸਮੇਂ ਲਈ WB ਸਿਟਕਾਮ ਰਾਈਜ਼ਿੰਗ ਡੈਡ ਲਈ ਇੱਕ ਲੇਖਕ ਸੀ। ਉਸਨੇ ਕਾਮੇਡੀ ਸੈਂਟਰਲ ਦੇ ਪ੍ਰੀਮੀਅਮ ਬਲੈਂਡ 'ਤੇ ਅਤੇ ਕਾਨਨ ਓ'ਬ੍ਰਾਇਨ ਦੇ ਨਾਲ ਲੇਟ ਨਾਈਟ ਵਿੱਚ ਅਭਿਨੈ ਕੀਤਾ।

ਨੋਵਾਕ ਦਾ ਟੈਲੀਵਿਜ਼ਨ ਐਕਟਿੰਗ ਕਰੀਅਰ ਐਮਟੀਵੀ ਦੇ ਪੰਕਡ ਨਾਲ ਸ਼ੁਰੂ ਹੋਇਆ।

ਨਿੱਜੀ ਜੀਵਨ 
ਨੋਵਾਕ ਦੀ ਮਿੰਡੀ ਕਲਿੰਗ ਨਾਲ ਗੂੜ੍ਹੀ ਦੋਸਤੀ ਹੈ, ਜਿਸਨੂੰ ਉਹ ਦ ਆਫਿਸ ਵਿੱਚ ਕੰਮ ਕਰਦੇ ਹੋਏ ਮਿਲਿਆ, ਉਹ ਮਿੰਡੀ ਨੂੰ "ਆਪਣੀ ਜਿੰਦਗੀ ਦੀ ਸਭ ਤੋਂ ਮਹੱਤਵਪੂਰਨ ਵਿਅਕਤੀ" ਦੇ ਰੂਪ ਵਿੱਚ  ਵਰਣਨ ਕੀਤਾ। ਨੋਵਾਕ ਕਲਿੰਗ ਦੇ ਦੋ ਬੱਚਿਆਂ ਦਾ ਗੌਡਫਾਦਰ ਹੈ।

ਹਵਾਲੇ

ਬਾਹਰੀ ਲਿੰਕ 

 
 
 "The Office's BJ Novak: Uncut", an NPR interview from May 2008

ਜਨਮ 1979
ਜ਼ਿੰਦਾ ਲੋਕ